รับฟังความเห็นแก้ ก.ม.ตัดแต้มใบขับขี่
สตช.เสนอแก้ไข-คนละ 12 แต้ม/ปีถูกตัดหมดพักใบอนุญาต 90 วัน,พล.ต.ต.เอกรักษ์ ลิ้มสังกาศ ผู้บังคับการตำรวจสันติบาล 3 ในฐานะคณะกรรมการแก้ไขกฎหมายจราจรสำนักงานตำรวจแห่งชาติ (สตช.) กล่าวว่า สำนักงานตำรวจแห่งชาติ (สตช.) เตรียมจัดทำการรับฟังความคิดเห็นการแก้ไขกฎหมายจราจรว่าด้วยเรื่องการตัดคะแนนความประพฤติผู้ขับขี่กรณีกระทำผิดกฎหมายจราจร เพื่อชี้แจงเหตุผล ความจำเป็นการแก้ไขกฎหมายดังกล่าว กำหนดหัวข้อในการรับฟังความคิดเห็นจำนวน 10 ข้อ เช่น 1.ตามมาตรา 4/1 ผู้บัญชาการตำรวจแห่งชาติ (ผบ.ตร.) และอธิบดีกรมการขนส่งทางบก มีหน้าที่ในการแลกเปลี่ยนข้อมูลข่าวสารซึ่งกันและกัน 2.การตัดคะแนนความประพฤติผู้ขับขี่ที่มีใบอนุญาต จะมีคะแนนเท่ากันคือ 12 คะแนน เมื่อกระทำผิดจะถูกหักคะแนนตามความผิดที่กำหนด และต้องใช้เวลา 1 ปี จะได้คะแนนคืนกลับตามที่ถูกหักไป กรณีถูกหักครบ 12 คะแนน จะถูกพักใช้ใบอนุญาต 90 วัน หากถูกพักใช้ติดต่อ 3 ครั้งภายใน 36 เดือน สตช.จะส่งข้อมูลไปยังกรมการขนส่งทางบก (ขบ.) ทำการอายัดห้ามใช้ใบอนุญาตขับขี่ 1 ปี ทั้งนี้ หากฝ่าฝืนขับรถโดยไม่มีใบอนุญาต หรือไม่พกพาจะมีโทษจำคุกไม่เกิน 3 เดือน ปรับไม่เกิน 50,000 บาท จากเดิมจำคุกไม่เกิน 1 เดือน ปรับไม่เกิน 1,000 บาท เป็นต้น,พล.ต.ต.เอกรักษ์กล่าวว่า สำหรับการจัดรับฟังความคิดเห็นเบื้องต้นกำหนดวันที่ 7 มิ.ย. เวลา 13.00-16.00 น. ที่สโมสรตำรวจ วิภาวดีรังสิต โดยเชิญหน่วยงานที่เกี่ยวข้อง เครือข่ายต่างๆ ประชาชนเข้าร่วม จำนวน 500 คน นอกจากนี้ได้เปิดรับฟังความเห็นผ่านทางเว็บไซต์ สตช. อีกทางหนึ่งด้วย หลังจากรับฟังความคิดเห็นเสร็จแล้ว คณะทำงานจะนำข้อมูลความคิดเห็นที่ได้ไปปรับแก้ไขให้เหมาะสม เพื่อพิจารณากำหนดหลักเกณฑ์ การกำหนดคะแนนความประพฤติในแต่ละข้อหาอีกครั้ง.
พล.ต.ต.เอกรักษ์ ลิ้มสังกาศ ผู้บังคับการตำรวจสันติบาล 3 ในฐานะคณะกรรมการแก้ไขกฎหมายจราจรสำนักงานตำรวจแห่งชาติ (สตช.) กล่าวว่า สำนักงานตำรวจแห่งชาติ (สตช.)
ตัดแต้ม,ใบขับขี่,แก้ไขกฎหมาย,กฎหมายจราจร,ทำผิดกฎจราจร